Η επιχείρηση που αποκαλείται και ως «σούπερ μάρκετ των φτωχών» ετοιμάζεται να ανοίξει καταστήματα και στην Ελλάδα. Ποια είναι τα σχέδιά της και πότε έρχεται στη χώρα μας.

Την αποκαλούν «σούπερ μάρκετ» των φτωχών και ετοιμάζεται να ανοίξει μαγαζιά και στην Ελλάδα. Είναι η βρετανική εταιρεία χαμηλού κόστους, Poundland, που έχει βάλει στόχο να τριπλασιάσει το τζίρο και την κερδοφορία της μέσα στην ερχόμενη δεκαετία, όπως έχουν σημειώσει σε δημοσίευμά τους οι Financial Times.

Ένα από τα μπραντ της Poundland, η Petco, είναι εταιρεία που ανήκει στο νοτιοαφρικανικό όμιλο Steinhoff.

Δεν αποκλείεται να πουληθεί ή να προχωρήσει σε αύξηση κεφαλαίου μέσα στα επόμενα δύο χρόνια, όπως αναφέρουν δημοσιεύματα, αλλά εκείνο που σχεδιάζει είναι να ανοίγει 300 καταστήματα τον χρόνο σε βασικές αγορές στην κεντρική και την ανατολική Ευρώπη.

Πότε έρχεται στην Ελλάδα

Σύμφωνα με πληροφορίες η εταιρεία αναμένεται να «πατήσει» Ελλάδα μέχρι το 2024 ενώ ήδη βρίσκεται σε αναζήτηση κατάλληλων χώρων για στέγαση των καταστημάτων τους.

Η Pepco είναι το brand της Poundland, τα οποία δραστηριοποιείται στον χώρο του φθηνού ρουχισμού και των προϊόντων διακόσμησης.

Τα νέα καταστήματα αναμένεται ότι θα είναι υπό την ομπρέλα της Pepco Ευρώπης, όπως σημειώνει ο Richard Crowley και προσθέτει πως μας ενδιαφέρει η ανάπτυξη στον χώρο της Ανατολικής Ευρώπης.

Όπως αναφέρει το Bloomberg, η Poundland έχει βάλει στο στόχαστρο την Ελλάδα και την Ιταλία με σκοπό την αύξηση του τζίρου της εταιρείας Pepco

Ποια είναι η εταιρεία

Η αλυσίδα έχει καταστήματα τύπου σούπερ μάρκετ με φτηνά προϊόντα και που όλα κοστίζουν μια στερλίνα. O ιδρυτής της αλυσίδας Steve Smith άνοιξε το πρώτο του κατάστημα το 1990 και αργότερα πώλησε την αλυσίδα για 50 εκατ. στερλίνες.

Σε συνέντευξή του είπε ότι τα μισά, δηλαδή 25 εκατ. στερλίνες, τα έδωσε στους γονείς του γιατί ήθελε έτσι να ξεπληρώσει τις 50.000 στερλίνες που του είχε δώσει ο πατέρας του για το ξεκίνημα.

Ο ιδρυτής της Poundland μεγάλωσε με το οικογενειακό μότο «αν δεν δουλέψεις δεν θα φας» και ακόμη και σήμερα εξακολουθεί να βασίζεται στο χαρτζιλίκι που του δίνει η γυναίκα του.

«Κάθε μέρα η Tracy μου δίνει 10-20 στερλίνες για να 'χω κάτι στην τσέπη. Το πρόβλημα είναι ότι όταν έχω λεφτά πάνω μου τα χαλάω αμέσως, γι' αυτό μου δίνει μόνο 10-20 στερλίνες», είχε δηλώσει ο ίδιος.